
ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
· privind   vânzarea unui teren în suprafaţă  de 145 mp situat pe Intrarea Serei

Având în vedere :
- referatul de aprobare înregistrat sub nr.7656/20.04.2022 prin care primarul oraşului Boldeşti-Scăeni propune vânzarea unui teren în suprafaţă  de 145 mp situat pe Intrarea Serei;
-  raportul de specialitate întocmit de compartimentul de resort, înregistrat sub nr. 7657/20.04.2022; 
-  dispoziţiile art. 363 și 364 din OUG nr. 57/2019 privind Codul administrativ;
- Hotărârea Consiliului Local nr. 170/26.11.2019 pentru aprobarea Regulamentului cadru privind vânzarea unor bunuri aparţinând domeniului privat al oraşului Boldeşti-Scăeni;
 - Hotărârea Consiliului Local nr. 56/29.03.2022 pentru aprobarea Raportului de oportunitate privind vânzarea unui teren în suprafaţă  de 145 mp situat pe Intrarea Serei;
- autorizaţia de construire nr. 123/17.09.2013;
- certificatele de moştenitor nr.160 și 161/18.06.2019 precum și certificatul de moștenitor suplimentar nr. 87/10.03.2021 şi extrasul de carte funciară eliberat pentru numărul cadastral 22196;
- raportul de evaluare întocmit de CI ENE CONSTANŢA EXPERT CONTABIL EVALUATOR IMOBILIAR;
- avizul secretarului general, înregistrat sub nr. 7658/20.04.2022;
- avizul comisiilor de specialitate ale consiliului local nr.1 și nr.2 - pentru dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul art. 129 alin. (1), alin. (2) lit. „c”, alin. (6) lit. „b”, art. 139 alin. (2) şi 196 alin. (1) lit. „a” din OUG nr. 57/2019 privind Codul administrativ,

	Consiliul Local al oraşului Boldeşti-Scăeni adoptă prezenta hotărâre:

Art.1. (1) Se aprobă vânzarea terenului în suprafaţă  de 145 mp situat pe Intrarea Serei, având datele de identificare  prevăzute în anexa nr.1 şi configuraţia prevăzută în planşă, teren aflat în proprietatea privată a oraşului Boldeşti-Scăeni, înscris în CF sub nr. 22196.
 (2) Se aprobă raportul de evaluare întocmit de CI ENE CONSTANȚA EXPERT CONTABIL EVALUATOR IMOBILIAR, membru corporativ ANEVAR prevăzut în anexa nr.2 la prezenta hotărâre.
(3) Preţul de vânzare al terenului este de 3900 euro, fără TVA.
(4) Plata se va face integral până la data încheierii contractului de vânzare-cumpărare, în lei la cursul stabilit de B.N.R. în preziua plăţii.
Art.2. (1) Pentru terenul aprobat spre vânzare se acordă drept de preemţiune proprietarilor construcţiei Dănilă Florentina şi Dănilă Constantin Vasilică.


 (2) Proprietarii construcţiei vor fi notificați în termen de 15 zile asupra prezentei hotărâri şi îşi pot exercita opţiunea de cumpărare în termen de 15 zile de la primirea notificării.
Art.3. Se împuterniceşte primarul oraşului să încheie actul de vânzare-cumpărare, în condiţiile prezentei hotărâri.
Art.4. Beneficiarii vânzării vor suporta costurile generate de elaborarea actelor premergătoare adoptării prezentei hotărâri precum şi cheltuielile ocazionate de perfectarea contractului de vânzare-cumpărare. Costurile generate de elaborarea actelor premergătoare adoptării prezentei hotărâri se vor achita integral până la data încheierii contractului de vânzare-cumpărare.
Art.5. Anexele nr. 1-2 şi planşa anexată fac parte integrantă din prezenta hotărâre.
Art.6.  Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local și monitorizarea serviciilor publice, precum şi către Dănilă Florentina şi Dănilă Constantin Vasilică şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.


         PREŞEDINTE DE ŞEDINŢĂ,                                        
            MORARU ANA-MARIA
                                                                                   
                                                                                   CONTRASEMNEAZĂ
                                                                                   SECRETAR GENERAL,
          TUDOR FLORINA NELI



Boldeşti-Scăeni, 27.04.2022

	R O M Â N I A
             JUDETUL  PRAHOVA
             ORAŞUL BOLDEŞTI - SCĂENI        
             CONSILIUL  LOCAL
             Nr. 7658/20.04.2022


A  V  I  Z
===========
·  asupra proiectului de hotărâre privind vânzarea unui teren în suprafaţă  de 145 mp situat pe Intrarea Serei


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind vânzarea unui teren în suprafaţă  de 145 mp situat pe Intrarea Serei,  am constatat că acesta a fost iniţiat în conformitate cu prevederile legale în vigoare, având ca temei dispoziţiile art. 363 și 364 din OUG nr. 57/2019 privind Codul administrativ.
	Faţă de cele de mai sus şi în conformitate cu prevederile art. 243 alin. (1) lit.”a” din OUG nr. 57/2019 privind Codul administrativ, avizez favorabil acest proiect.




SECRETAR GENERAL,
TUDOR FLORINA NELI

















